CELEX: 52015PC0174
Language: el
Date: 2015-04-22
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κατάργηση της οδηγίας 76/621 / ΕΟΚ του Συμβουλίου περί καθορισμού ανωτάτου ορίου περιεκτικότητας ερουκικού οξέος στα έλαια καί τα λίπη και του κανονισμού (ΕΚ) αριθ. 320/2006 του Συμβουλίου για τη θέσπιση προσωρινού καθεστώτος αναδιάρθρωσης του κλάδου της ζάχαρης

ΕΥΡΩΠΑΪΚΗ ΕΠΙΤΡΟΠΗ
            ?????????, 22.4.2015
            COM(2015) 174 final
            2015/0090(COD)
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κατάργηση της οδηγίας 76/621 / ΕΟΚ του Συμβουλίου περί καθορισμού ανωτάτου ορίου περιεκτικότητας ερουκικού οξέος στα έλαια καί τα λίπη και του κανονισμού (ΕΚ) αριθ. 320/2006 του Συμβουλίου για τη θέσπιση προσωρινού καθεστώτος αναδιάρθρωσης του κλάδου της ζάχαρης
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Πράξεις οι οποίες εκδόθηκαν τις τελευταίες δεκαετίες εξακολουθούν τυπικά να ισχύουν, μολονότι έχουν καταστεί άνευ αντικειμένου. Οι εν λόγω πράξεις έχουν καταστεί παρωχημένες λόγω του προσωρινού χαρακτήρα τους ή επειδή το περιεχόμενό τους έχει ενσωματωθεί σε μεταγενέστερες πράξεις. Το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, στο πλαίσιο της διοργανικής συμφωνίας τους για τη βελτίωση της νομοθεσίας, ότι η κοινοτική νομοθεσία θα πρέπει να επικαιροποιηθεί και να μειωθεί ο όγκος της, με την κατάργηση πράξεων που δεν εφαρμόζονται πλέον. Οι πράξεις οι οποίες δεν είναι πλέον απαραίτητες πρέπει να διαγραφούν από το κοινοτικό κεκτημένο, προκειμένου να βελτιωθεί η διαφάνεια και η ασφάλεια του ενωσιακού δικαίου. 
            
            
               Η Επιτροπή προέβη σε σειρά διαβημάτων για τη διαγραφή των παρωχημένων νομικών πράξεων από το κεκτημένο, εν μέρει μέσω της κλασικής διαδικασίας κατάργησης και εν μέρει με τη διακήρυξη του παρωχημένου χαρακτήρα των σχετικών πράξεων της Επιτροπής. Η Επιτροπή εντόπισε δύο πράξεις του Συμβουλίου σχετικές με την κοινή γεωργική πολιτική, οι οποίες βασίζονται στα άρθρα 42 και 43 της Συνθήκης (πρώην άρθρα 36 και 37), οι οποίες επίσημα συνεχίζουν να ισχύουν, παρόλο που έχουν εξαντλήσει όλα τα πρακτικά αποτελέσματά τους. Δεν αποτελεί αρμοδιότητα της Επιτροπής να χαρακτηρίσει ως παρωχημένες πράξεις οι οποίες έχουν εκδοθεί από το Συμβούλιο. Για λόγους ασφάλειας δικαίου, η Επιτροπή προτείνει να καταργηθούν από το Συμβούλιο και το Ευρωπαϊκό Κοινοβούλιο οι πράξεις που απαριθμούνται στην παρούσα πρόταση.
            
            
               2015/0090 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την κατάργηση της οδηγίας 76/621 / ΕΟΚ του Συμβουλίου περί καθορισμού ανωτάτου ορίου περιεκτικότητας ερουκικού οξέος στα έλαια καί τα λίπη και του κανονισμού (ΕΚ) αριθ. 320/2006 του Συμβουλίου για τη θέσπιση προσωρινού καθεστώτος αναδιάρθρωσης του κλάδου της ζάχαρης
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 42 πρώτο εδάφιο και το άρθρο 43 παράγραφος 2,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβιβάσεως του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  1
               ,
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Η βελτίωση της διαφάνειας του ενωσιακού δικαίου αποτελεί ουσιώδες στοιχείο της στρατηγικής για τη βελτίωση της νομοθεσίας που υλοποιούν τα θεσμικά όργανα της Ένωσης. Στο πλαίσιο αυτό, ενδείκνυται η διαγραφή από την ισχύουσα νομοθεσία των πράξεων που είναι πλέον άνευ πραγματικού αντικειμένου.
            
            
               (2)Οι ακόλουθες νομικές πράξεις που άπτονται της κοινής εμπορικής πολιτικής έχουν καταστεί παρωχημένες, μολονότι τυπικά συνεχίζουν να ισχύουν:
            
            
               –Οδηγία 76/621/ΕΟΚ
                  2
               . Το περιεχόμενο της εν λόγω οδηγίας έχει ληφθεί από τον κανονισμό (ΕΚ) αριθ. 1881/2006
                  3
               .
            
            
               –Κανονισμός (ΕΚ) αριθ. 320/2006 του Συμβουλίου
                  4
               . Το προσωρινό καθεστώς που θεσπίζει ο κανονισμός αυτός εφαρμόζεται μόνο μέχρι την περίοδο εμπορίας 2009/2010.
            
            
               (3)Για λόγους νομικής ασφάλειας και σαφήνειας οι εν λόγω παρωχημένες νομικές πράξεις θα πρέπει να καταργηθούν,
            
         
         
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Η οδηγία 76/621/ΕΟΚ και ο κανονισμός (ΕΚ) αριθ. 320/2006 καταργούνται.
            
            
               Άρθρο 2
            
            
               Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ C της , σ. .
               
               
                  
                     (2)
                  Οδηγία 76/621/ΕΟΚ του Συμβουλίου, της 20ής Ιουλίου 1976, περί καθορισμού ανωτάτου ορίου περιεκτικότητας ερουκικού οξέος στα έλαια και τα λίπη που προορίζονται, ως έχουν, για ανθρώπινη διατροφή, καθώς και στα τρόφιμα με προσθήκη ελαίων ή λιπών (ΕΕ L 202 της 28.7.1976, σ. 35).
               
               
                  
                     (3)
                  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
               
               
                  
                     (4)
                  Κανονισμός (ΕK) αριθ. 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα και για την τροποποίηση του κανονισμού (ΕΚ) αριθ. 1290/2005 για τη χρηματοδότηση της κοινής γεωργικής πολιτικής (ΕΕ L 58 της 28.2.2006, σ. 42).